钦定古今图书集成/方舆汇编/职方典/第1030卷 > 《衙斋四首》前人
## 钦定古今图书集成/方舆汇编/职方典/第1030卷 > 《衙斋四首》前人

闲庭迟日晓暾暾，静对南山昼掩门。一榻清风舒宦
况，九天繁露识君恩。苔生曲径还宜圃，花发疏林半
似村。春老莺啼尘事少，锦囊诗句正堪论。

二

池塘梅雨涨微澜，鱼鸟亲人竟日闲。翠竹凉阴蝉语
咽，画梁新垒燕雏还。凭阑独醒薰风里，拄笏长吟夕
照间。案畔有琴庭有鹤，谁云“贫宦在深山。”

三

凉入高斋罗幕轻，疏桐风叶送秋声。墙连古驿蛩鸣
砌，节近重阳菊满城。鹤伴孤吟清露重，雁横斜影落
霞明。“嗟予未老多忧思，览镜先惊白发生。”

四

腊残风冷正霜天，茗碗薰炉味澹然。落木寒鸦清署
外，少梅新月碧窗前。刑宽惟有“阳春笔”，岁稔还多《瑞
雪篇》。瓯海近闻鲸浪静，柏觞同庆太平年